**Norite skirti gyventojų pajamų mokesčio (GPM) dalį paramai?**

**KAS GALI SKIRTI PAJAMŲ MOKESČIO DALĮ PARAMAI?**

Gyventojai, kurie moka pajamų mokestį nuo jų gaunamo darbo užmokesčio, dividendų, individualios veiklos pajamų ar pelningai parduoto turto, kiekvieną pavasarį deklaruodami pajamas **gali skirti sumokėto mokesčio dalį paramai**.

**KAM IR KIEK PARAMOS GALIU SKIRTI NUO 2020 M.?**

* **Iki 1,2 proc.** pajamų mokesčio - paramos gavėjams, tarp jų ir meno kūrėjams;
* **Iki 0,6 proc.** pajamų mokesčio - profesinėms sąjungoms ar jų susivienijimams**;**
* **Iki 0,6 proc.** pajamų mokesčio - politinėms partijoms.

**KAIP SKIRTI PAJAMŲ MOKESČIO DALĮ PARAMAI?**

Norint skirti sumokėto pajamų mokesčio dalį pasirinktam paramos gavėjui, užpildytą prašymą (forma FR0512, versija v4) iki gegužės 1 d. (šiemet iki gegužės 4 d.) reikia pateikti Valstybinei mokesčių inspekcijai. Tai padaryti galima keliais būdais:

**Iki 2022 m.**

* Paprasčiausiais ir greičiausias būdas - prašymus pateikti **savarankiškai elektroniniu būdu** per VMI Elektroninio deklaravimo sistemą (toliau - EDS) arba;
* Prašymus e. būdu galima pateikti ir **atvykus** į bet kurią apskrities valstybinę mokesčių inspekciją, kur tai padaryti padės VMI darbuotojai, arba;
* Užpildytus **popierinius prašymus** atsiųsti VMI paštu (adresu Neravų g. 8, LT-66257 Druskininkai) arba tiesiogiai įteikti VMI darbuotojui bet kuriame padalinyje.


**Nuo 2022 m.**

* Prašymus galėsite **pateikti tik e. būdu** per EDS.


**!** Jei anksčiau teiktame prašyme nurodėte, kad paramą skiriate ilgesniam nei vienerių metų laikotarpiui, prašymo tikslinti nebūtina.

**KAIP PATEIKTI PRAŠYMĄ E. BŪDU?**


1. **Prisijunkite prie VMI Elektroninio deklaravimo sistemos adresu:** [**https://deklaravimas.vmi.lt**](https://deklaravimas.vmi.lt)

****

1. **Prisijungti prie EDS galima per išorines sistemas (pvz.: e. bankininkystę), su e. parašu ar su VMI priemonėmis:**

****

1. **Prisijungus prie sistemos, skiltyje „Deklaravimas“ pasirenkame „Pildyti formą“. Prašymą skirti paramą rasite „Dažniausiai pildomų formų“ sąraše:**

****

**?** Aktualią prašymo formą (FR0512) taip pat galima rasti filtro laukelyje „Formos kodas“ suvedus deklaracijos formos kodo ar pavadinimo fragmentą ir paspaudus filtruoti, žemiau pateikiamas deklaracijų sąrašas su aprašymu.

1. **Formos pildymo laukelyje spaudžiame gaublio ikoną, skirtą elektroniniam pildymui:**

****

1. **Užpildykite duomenis šiuose laukeliuose:**

**1 –** Įrašykite savo asmens kodą

**3V –** Įrašykite savo vardą

**3P –** Įrašykite savo pavardę

**5 –** Pasirinkite už kurį mokestinį laikotarpį – 2019 m.

**6S –** Pažymėkite varnele, jei pajamų mokesčio dalį norite skirti paramos gavėjams (labdaros ir paramos fondams, asociacijoms, VšĮ, bendrijoms ir pan.)

**7S –** Pažymėkite varnele, jei pajamų mokesčio dalį norite skirti politinėms partijoms

**9S –** Pažymėkite varnele, jei pajamų mokesčio dalį norite skirti profesinėms sąjungoms ar profesinių sąjungų susivienijimams


**E1 –** Įveskite gavėjo tipą: 1 – politinė partija; 2 – paramos gavėjas; 3 – profesinė sąjunga arba profesinių sąjungų susivienijimas

**E2 –** Įveskite gavėjo identifikacinį numerį – kodą

**E3 –** Nurodykite mokesčio dalies paskirtį (pvz.: mokyklos chorui, naujoms knygoms)


**E4 –** Nurodykite skiriamos mokesčio dalies dydį (proc.)

**E5 –** Nurodykite iki kokio mokestinio laikotarpio skiriate mokesčio dalį - pildoma tik norint pajamų mokesčio dalį skirti ilgiau kaip 1 metus - vėliausiai iki 2023 m.

****

**!** Jei pajamų mokečio dalį skiriate keliems gavėjams (pvz., paramos gavėjui, politinei partijai ir profesinei sąjungai), pažymėkite varnele atitinkamus langelius 6S, 7S, 9S.

1. **Pateikite prašymą dešiniajame kampe paspaudus „Pateikti deklaraciją“**

****

**REIKIA PAGALBOS TEIKIANT PRAŠYMĄ E. BŪDU?**

* Skambinkite mokesčių informacijos centro telefonu 1882 / +370 5 260 5060.
* Atvykite į bet kurį apskrities valstybinės mokesčių inspekcijos padalinį.
* Prie EDS prisijunkite Viešuose interneto prieigos taškuose (VIPT).

**KODĖL MANO PAJAMŲ MOKESČIO DALIS GALI BŪTI NEPERVEDAMA?**

* Prašymą pateikėte vėliau nei iki numatytos datos (šiemet iki gegužės 4 d.);
* Privalėjote iki numatytos datos (šiemet gegužės 4 d.) Valstybinei mokesčių inspekcijai pateikti pajamų deklaraciją, tačiau to nepadarėte;
* Prašymo pateikimo metų gegužės 1 d. arba pajamų mokesčio pervedimo dieną paramos gavėjas neturi paramos gavėjo statuso;
* Tų metų, kai buvo pateiktas prašymas, gegužės 1 d. arba pajamų mokesčio pervedimo dieną politinė partija turi pertvarkomo ar likviduojamo vieneto statusą; arba neatitinka įstatymu numatyto reikalavimo dėl politinės partijos narių skaičiaus;

**?** Patikrinti paramos gavėjų bei politinių partijų duomenis galite VMI interneto svetainėje, adresu: <https://www.vmi.lt/cms/paramos-gaveju-duomenys1>

...

Daugiau informacijos

[**www.vmi.lt**](http://www.vmi.lt) **/ 1882**